Under de to siste utdelingene samarbeidet Alarmprisen med Rikskonsertene om en turnépris hvor vinneren fikk en Norgesturné med start på by:Larm og konsert på henholdsvis Quartfestivalen og Hovefestivalen. Artister måtte selv søke om å bli vurdert i klassen, og vinneren ble kåret av en jury med medlemmer fra Alarm-stiftelsen og Rikskonsertene. Klassen gikk under navnet turnéprisen det første året og RiksAlarm året etter. Prisen ble også delt ut av Rikskonsertene i 2008, etter at Alarmprisen var avlyst.